PMIndiaData/PMIndiaSum huggingface dataset:
കോവിഡ്-19 അവലോകന യോഗത്തില്‍ പ്രധാനമന്ത്രി അധ്യക്ഷത വഹിച്ചു

കോവിഡ്-19നെ നേരിടാന്‍ നടന്നുവരുന്ന ശ്രമങ്ങള്‍ വിലയിരുത്തുന്നതിനായി നടന്ന ഉന്നതതല യോഗത്തില്‍ പ്രധാനമന്ത്രി അധ്യക്ഷത വഹിച്ചു. ഇന്ത്യയുടെ തയ്യാറെടുപ്പു കൂടുതല്‍ ശക്തിപ്പെടുത്തുന്നതിനുള്ള വഴികള്‍ ചര്‍ച്ച ചെയ്യപ്പെട്ടു. പരിശോധനാ സൗകര്യങ്ങള്‍ വര്‍ധിപ്പിക്കുന്നത് ഇതില്‍ ഉള്‍പ്പെടും. കോവിഡ്-19 എന്ന പകര്‍ച്ചവ്യാധിയെ നേരിടുന്നതിനായുള്ള വഴി കണ്ടെത്തുന്നതിനായി വ്യക്തികളുമായും പ്രാദേശിക സമൂഹങ്ങളുമായും സംഘടനകളുമായും സജീവ ചര്‍ച്ചകള്‍ നടത്തണമെന്നു പ്രധാനമന്ത്രി വ്യക്തമാക്കി. അടുത്തതായി കൈക്കൊള്ളേണ്ട നടപടി സംബന്ധിച്ചു ചര്‍ച്ച നടത്താന്‍ ഉദ്യോഗസ്ഥരോടും സാങ്കേതിക വിദഗ്ധരോടും അദ്ദേഹം ആഹ്വാനംചെയ്തു. സംസ്ഥാന ഗവണ്‍മെന്റുകള്‍, വൈദ്യരംഗത്തു പ്രവര്‍ത്തിക്കുന്നവര്‍, പാരാമെഡിക്കല്‍ ജീവനക്കാര്‍, സൈനിക-അര്‍ധസൈനിക സേനകള്‍, വ്യോമഗതാഗത രംഗത്തുള്ളവര്‍, മുനിസിപ്പല്‍ ജീവനക്കാര്‍ തുടങ്ങി കോവിഡ്-19നെ പ്രതിരോധിക്കാന്‍ രംഗത്തുള്ള വിഭാഗങ്ങളോടു പ്രധാനമന്ത്രി നന്ദി അറിയിച്ചു. കോവിഡ്-19 സംബന്ധിച്ച പ്രശ്‌നങ്ങളും രോഗത്തെ നേരിടാനുള്ള തയ്യാറെടുപ്പുകളും സംബന്ധിച്ചു വിശദമാക്കിക്കൊണ്ട് പ്രധാനമന്ത്രി 2020 മാര്‍ച്ച് 19നു രാത്രി എട്ടു മണിക്കു രാഷ്ട്രത്തെ അഭിസംബോധന ചെയ്യും.
ഇന്ത്യ- റുവാണ്ട വ്യാപാര സഹകരണ ചട്ടക്കൂടിന് മന്ത്രിസഭയുടെ അംഗീകാരം

ഇന്ത്യയും, റുവാണ്ടയും തമ്മിലുള്ള വ്യാപാര സഹരണം സംബന്ധിച്ച ചട്ടക്കൂടിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം മുന്‍കാല പ്രാബല്യത്തോടെ അംഗീകാരം നല്‍കി. ഇക്കൊല്ലം ജൂലൈ 23 നാണ് ചട്ടക്കൂട് കരാറില്‍ ഒപ്പ് വച്ചത്. ഇരു രാജ്യങ്ങളും തമ്മിലുള്ള വ്യാപാരം, വാണിജ്യ ബന്ധങ്ങള്‍ എന്നിവ കൂടുതല്‍ മെച്ചപ്പെടുത്തുന്നതിന് ഈ കരാര്‍ വഴിയൊരുക്കും.
പുരുഷവിഭാഗം 94 കിലോഗ്രാമില്‍ വെങ്കല മെഡല്‍ നേടിയ വികാസ് ഠാക്കൂറിനെ പ്രധാനമന്ത്രി അഭിനന്ദിച്ചു

പുരുഷവിഭാഗം 94 കിലോഗ്രാമില്‍ വെങ്കല മെഡല്‍ നേടിയ വികാസ് ഠാക്കൂറിനെ പ്രധാനമന്ത്രി ശ്രീ. നരേന്ദ്ര മോദി അഭിനന്ദിച്ചു. പ്രധാനമന്ത്രി പറഞ്ഞു: ‘പിന്നെയും നമ്മുടെ കീര്‍ത്തി ഉയര്‍ത്തിയ ഭാരോദ്വഹകര്‍ക്കു നന്ദി. വികാസ് ഠാക്കൂര്‍, പുരുഷവിഭാഗം 94 കിലോഗ്രാമില്‍ വെങ്കലം നേടിയതിന് അഭിനന്ദനങ്ങള്‍. നിങ്ങള്‍ എല്ലാ ഇന്ത്യക്കാരുടെയും മുഖത്തു പുഞ്ചിരി സൃഷ്ടിച്ചിരിക്കുന്നു.’
പ്രധാനമന്ത്രിയും ബഹ്‌റൈന്‍ രാജാവും ടെലിഫോണില്‍ ചര്‍ച്ച നടത്തി

ബഹുമാനപ്പെട്ട ബഹ്‌റൈന്‍ രാജാവ് ഹമദ് ബിന്‍ ഇസാ അലി ഖലീഫയുമായി പ്രധാനമന്ത്രി ശ്രീ. നരേന്ദ്ര മോദി ടെലിഫോണില്‍ ചര്‍ച്ച നടത്തി. കോവിഡ്-19 സൃഷ്ടിക്കുന്ന ആരോഗ്യ പ്രതസന്ധിയെ കുറിച്ചും വിതരണ ശൃംഖലയിലും ധനകാര്യ വിപണിയിലും ഉള്‍പ്പെടെ അതു സൃഷ്ടിക്കുന്ന പ്രത്യാഘാതങ്ങളെ സംബന്ധിച്ചും നേതാക്കള്‍ ചര്‍ച്ച നടത്തി. ആരോഗ്യ പ്രതിസന്ധി നിലനില്‍ക്കുന്ന വേളയില്‍ ബഹ്‌റൈനിലുള്ളതും അംഗബലമേറിയതുമായ ഇന്ത്യക്കാരുടെ ക്ഷേമത്തിനു പ്രത്യേക താല്‍പര്യം നല്‍കുമെന്നു പ്രധാനമന്ത്രിക്കു രാജാവ് ഉറപ്പു നല്‍കി. ഇന്ത്യന്‍ വംശജരോടു ബഹ്‌റൈന്‍ അധികൃതര്‍ എന്നും കാണിച്ചുപോന്നിട്ടുള്ള കരുതലിനും സ്‌നേഹത്തിനും പ്രധാനമന്ത്രി ഹൃദയംഗമമായ നന്ദി അറിയിച്ചു. ഉദ്യോഗസ്ഥര്‍ സദാ ബന്ധം പുലര്‍ത്തുമെന്നും കോവിഡ്-19 ഉയര്‍ത്തുന്ന വെല്ലുവിളികളെ നേരിടാന്‍ പരസ്പരം പരമാവധി സഹായിക്കുമെന്നും ഇരു നേതാക്കളും പരസ്പരം സമ്മതിച്ചു. വ്യാപ്തിയേറിയ അയല്‍ബന്ധത്തില്‍ ബഹ്‌റൈന് ഇന്ത്യ വലിയ വില കല്‍പ്പിക്കുന്നു എന്നു രാജാവിനോടു പ്രധാനമന്ത്രി വ്യക്തമാക്കി. താന്‍ കഴിഞ്ഞ വര്‍ഷം താന്‍ നടത്തിയ ബഹ്‌റൈന്‍ സന്ദര്‍നത്തെ കുറിച്ച് അദ്ദേഹം അനുസ്മരിക്കുകയും ചെയ്തു.
സൈനിക വിദ്യാഭ്യാസത്തില്‍ സഹകരിക്കാനായി വെല്ലിങ്ടണ്‍ ഡിഫന്‍സ് സര്‍വീസസ് സ്റ്റാഫ് കോളജും ധാക്ക മീര്‍പുര്‍ ഡിഫന്‍സ് സര്‍വീസസ് കമാന്‍ഡ് ആന്‍ഡ് സ്റ്റാഫ് കോളജും തമ്മിലുള്ള ധാരണാപത്രത്തിന് മന്ത്രിസഭയുടെ അംഗീകാരം

സൈനിക വിദ്യാഭ്യാസത്തില്‍ സ്ട്രാറ്റജിക്കല്‍ ആന്‍ഡ് ഓപ്പറേഷണല്‍ സ്റ്റഡീസില്‍ സഹകരിക്കാനായി വെല്ലിങ്ടണ്‍ ഡിഫന്‍സ് സര്‍വീസസ് സ്റ്റാഫ് കോളജും ധാക്ക മീര്‍പുര്‍ ഡിഫന്‍സ് സര്‍വീസസ് കമാന്‍ഡ് ആന്‍ഡ് സ്റ്റാഫ് കോളജും ഒപ്പുവെച്ച ധാരണാപത്രത്തിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം മുന്‍കാല പ്രാബല്യത്തോടെ അംഗീകാരം നല്‍കി. സൈനിക വിദ്യാഭ്യാസത്തിലെ സഹകരണം വര്‍ധിപ്പിക്കാനും ഇരു രാജ്യങ്ങളും തമ്മിലുള്ള അടുപ്പമേറിയതും ദീര്‍ഘകാലമായി നിലനില്‍ക്കുന്നതുമായ സഹകരണം വര്‍ധിപ്പിക്കാനം ധാരണാപത്രം സഹായകമാകും. ഇരു രാജ്യങ്ങള്‍ തമ്മിലുള്ള ഭൂമാശാസ്ത്രപരവും സാംസ്‌കാരികവുമായ അടുപ്പം പരിഗണിക്കുമ്പോള്‍ ഭീകരവാദത്തെ നേരിടുന്നതുപോലെ സംയുക്ത നടപടി ആവശ്യമായി പൊതു വെല്ലുവിളികള്‍ ഏറെയാണ്. ഈ സാഹചര്യത്തില്‍ സേനകള്‍ തമ്മിലുള്ള മെച്ചപ്പെട്ട ഏകോപനവും സഹകരണവും ആവശ്യമാണ്. സംയുക്ത പരിശീലനങ്ങളും അഭ്യാസങ്ങളും സൈന്യത്തിന്റെ ശേഷി സമാനമാക്കിത്തീര്‍ക്കുകയും പൊതു ഭീഷണികളും വെല്ലുവിളികളും കൂടുതല്‍ ഫലപ്രദമായി നേരിടാന്‍ പ്രാപ്തമാക്കുകയും ചെയ്യും. ഇന്ത്യയും ബംഗ്ലാദേശും തമ്മിലുള്ള വിവരസാങ്കേതികവിദ്യാ കൈമാറ്റം വഴി പൊതുജന ഉത്തരവാദിത്തം വര്‍ധിപ്പിക്കാനും ധാരണാപത്രം സഹായിക്കും.
അഭിനേതാക്കളായ  ഘനശ്യാം നായക്കിന്റെയും  അരവിന്ദ് ത്രിവേദിയുടെയും നിര്യാണത്തിൽ പ്രധാനമന്ത്രി അനുശോചിച്ചു

അഭിനേതാക്കളായ ശ്രീ ഘനശ്യാം നായക്കിന്റെയും ശ്രീ അരവിന്ദ് ത്രിവേദിയുടെയും നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഖം രേഖപ്പെടുത്തി. ട്വീറ്റുകളുടെ ഒരു പരമ്പരയിൽ പ്രധാനമന്ത്രി പറഞ്ഞു; " ജനഹൃദയങ്ങൾ ഇടം നേടിയ പ്രതിഭാധനരായ രണ്ട് നടൻമാരെ കഴിഞ്ഞ ,ഏതാനും ദിവസങ്ങളിൽ നമുക്ക് നഷ്ടമായി. ബഹുമുഖ പ്രതിഭയയായ ശ്രീ ഘനശ്യം നായിക് , പ്രത്യേകിച്ചും ജനപ്രിയ പരിപാടിയായ 'താരക് മേത്ത കാ ഉൾട്ട ചഷ്മെയിലെ വ്യത്യസ്തമായ വേഷങ്ങളിലൂടെ ഓർമിക്കപ്പെടും, കൂടാതെ അങ്ങേയറ്റത്തെ ദയയും വിനയവുമുള്ളയാളായിരുന്നു അദ്ദേഹം. അസാധാരണമായ ഒരു നടൻ മാത്രമല്ല, പൊതുസേവനത്തിൽ അഭിനിവേശമുള്ള വ്യക്തി കൂടിയായിരുന്ന ശ്രീ അരവിന്ദ് ത്രിവേദിയെയും നമുക്ക് നഷ്ടപ്പെട്ടു. രാമായണം ടിവി സീരിയലിലെ അദ്ദേഹത്തിന്റെ വേഷം തലമുറകളിലൂടെ ഇന്ത്യക്കാർ ഓർക്കും. രണ്ട് അഭിനേതാക്കളുടെയും കുടുംബങ്ങൾക്കും ആരാധകർക്കും അനുശോചനം. ഓം ശാന്തി.
തെഹ്‌രീകെ ഇന്‍സാഫ് പാര്‍ട്ടി ചെയര്‍മാനും പാക്ക് എം.പിയുമായ ശ്രീ. ഇമ്രാന്‍ ഖാന്‍ പ്രധാനമന്ത്രിയെ സന്ദര്‍ശിച്ചു

തെഹ്‌രീകെ ഇന്‍സാഫ് പാര്‍ട്ടി ചെയര്‍മാനും പാക്ക് എം.പിയുമായ ശ്രീ. ഇമ്രാന്‍ ഖാന്‍ പ്രധാനമന്ത്രി ശ്രീ. നരേന്ദ്രമോദിയെ ന്യൂഡല്‍ഹിയില്‍ സന്ദര്‍ശിച്ചു. ശ്രീ. ഇമ്രാന്‍ ഖാന്റെ അഭ്യര്‍ഥന മാനിച്ചാണു കൂടിക്കാഴ്ച നടന്നത്. പ്രധാനമന്ത്രി ശ്രീ. നരേന്ദ്രമോദിയെ ശ്രീ. ഇമ്രാന്‍ ഖാന്‍ പാക്ക് സന്ദര്‍ശനത്തിനായി ക്ഷണിച്ചു. ഉഭയകക്ഷിബന്ധത്തിലുണ്ടായിട്ടുള്ള പുരോഗതിയെക്കുറിച്ച് ഇരുവരും ചര്‍ച്ച ചെയ്തു. ബന്ധം മെച്ചപ്പെടുന്നത് ഇരു രാജ്യങ്ങളും തമ്മിലുള്ള സഹകരണം മെച്ചപ്പെടുത്താന്‍ സഹായകമാകുമെന്ന് ഇരുവരും പ്രത്യാശ പ്രകടിപ്പിച്ചു
‘ടൈംലെസ്സ് ലക്ഷ്മണ്‍’ പ്രധാനമന്ത്രി പ്രകാശനം ചെയ്തു

വിഖ്യാത കാര്‍ട്ടൂണിസ്റ്റ് ആര്‍.കെ. ലക്ഷ്മണിന്റെ കാര്‍ട്ടൂണുകളെ ആധാരമാക്കിയുള്ള കോഫി ടേബിള്‍ ബുക്ക് ‘ടൈംലെസ്സ് ലക്ഷ്മണ്‍’ പ്രധാനമന്ത്രി ശ്രീ. നരേന്ദ്ര മോദി ഇന്ന് പ്രകാശനം ചെയ്തു. തദവസരത്തില്‍ സംസാരിക്കവെ, ഈ അനന്തമായ യാത്രയുടെ ഭാഗമാകാന്‍ കഴിഞ്ഞതില്‍ തനിക്ക് സന്തോഷമുണ്ടെന്ന് അദ്ദേഹം പറഞ്ഞു. ലക്ഷ്മണിന്റെ രചനകളുടെ ബൃഹത്തായ നിധിയിലേയ്ക്കുള്ള ഒരു ഉള്‍ക്കാഴ്ച ഈ പുസ്തകം വഴി ലഭിക്കുമെന്നതില്‍ പ്രധാനമന്ത്രി സന്തുഷ്ടി രേഖപ്പെടുത്തി. പതിറ്റാണ്ടുകളിലൂടെയുള്ള ലക്ഷ്മണിന്റെ കാര്‍ട്ടൂണുകള്‍ പഠിക്കുന്നത്, കാലഘട്ടത്തിന്റെ സാമൂഹ്യ ശാസ്ത്രവും, സാമൂഹിക -സാമ്പത്തിക പരിതസ്ഥിതികളും മനസിലാക്കുന്നതിനുള്ള ഒരു നല്ല മാര്‍ഗ്ഗമാണെന്ന് അദ്ദേഹം അഭിപ്രായപ്പെട്ടു. ഈ ഉദ്യമം കേവലം ലക്ഷ്മണിന് വേണ്ടിയോ, അദ്ദേഹത്തിന്റെ സ്മരണയ്ക്ക് വേണ്ടിയോ മാത്രമല്ലെന്ന് പ്രധാനമന്ത്രി പറഞ്ഞു. ലക്ഷ്മണിന്റെ ചെറിയ ഒരംശം കോടിക്കണക്കിന് ജനങ്ങള്‍ക്കുള്ളില്‍ ജീവിക്കുന്നതായി അദ്ദേഹം ചൂണ്ടിക്കാട്ടി. ലക്ഷ്മണിന്റെ കാര്‍ട്ടൂണുകളിലെ സാധാരണക്കാരന്‍ കാലഹരണപ്പെടാത്തതും ഇന്ത്യ മുഴുവന്‍ ഉള്‍ക്കൊള്ളുന്നതുമാണെന്ന് പ്രധാനമന്ത്രി പറഞ്ഞു. എല്ലാ ഇന്ത്യാക്കാര്‍ക്കും, എല്ലാ തലമുറയില്‍പ്പെട്ട ജനങ്ങള്‍ക്കും അദ്ദേഹത്തിന്റെ വികാരങ്ങള്‍ മനസിലാക്കാന്‍ കഴിഞ്ഞിട്ടുണ്ടെന്നും ശ്രീ. നരേന്ദ്ര മോദി കൂട്ടിച്ചേര്‍ത്തു. സാധാരണക്കാരനെ കേന്ദ്ര ബിന്ദുവാക്കി കൊണ്ട് പത്മാ പുരസ്‌ക്കാര നിര്‍ണ്ണയ പ്രക്രിയയില്‍ എപ്രകാരമാണ് മാറ്റം വരുത്തിയതെന്നും പ്രധാനമന്ത്രി വിശദീകരിച്ചു.
വിവര, വിനിമയ സാങ്കേതിക വിദ്യാരംഗത്ത് ഇന്ത്യ-ജപ്പാന്‍ സഹകരണ പത്രത്തിന് കേന്ദ്ര മന്ത്രിസഭ അംഗീകാരം നല്‍കി

വിവര, വിനിമയ സാങ്കേതികവിദ്യാ രംഗത്ത് ജപ്പാനുമായി യോജിച്ച് പ്രവര്‍ത്തിക്കാന്‍ സഹകരണ പത്രം (എം.ഒ.സി) ഒപ്പുവെക്കുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില്‍ ഇന്ന് ചേര്‍ന്ന കേന്ദ്രമന്ത്രിസഭാ യോഗം അംഗീകാരം നല്‍കി. വിവര വിനിമയ രംഗത്ത് ഉഭയകക്ഷി സഹകരണവും ധാരണയും ശക്തിപ്പെടുത്തുന്നതിന് ഇത് സഹായിക്കും. കൂടാതെ ‘പ്രത്യേക നയതന്ത്ര ആഗോള പങ്കാളിത്ത’ പദവി വഹിക്കുന്ന ജപ്പാനുമായുള്ള നയതന്ത്ര ബന്ധം മെച്ചപ്പെടുത്തുന്നതിനും സഹകരണ പത്രം സഹായിക്കും. 5 ജി നെറ്റ്‌വര്‍ക്ക്, ടെലികോം സുരക്ഷ, സബ്മറൈന്‍ കേബിള്‍, വിവരവിനിമയ ഉപകരണങ്ങളുടെ മാതൃകാ സര്‍ട്ടിഫിക്കേഷന്‍, നൂതന വയര്‍ലെസ് സാങ്കേതിക വിദ്യയുടെ ഉപയോഗം, ഐ.സി.ടി വിഭവശേഷി വികസനം, പൊതു ജന സംരക്ഷണം, നിര്‍മ്മിത ബുദ്ധി/ ബ്ലോക്ക് ചെയിന്‍, സ്‌പെക്ട്രം ചെയിന്‍, സ്‌പെക്ട്രം മാനേജ്‌മെന്റ് തുടങ്ങിയ ബഹുതല മേഖലകളില്‍ ഇരുരാജ്യങ്ങളും തമ്മിലുള്ള സഹകരണം മെച്ചപ്പെടുത്താന്‍ ഇത് സഹായിക്കും. ഈ സഹകരണ പത്രം, ഇന്ത്യയ്ക്ക് ആഗോള സ്റ്റാന്‍ഡേര്‍ഡൈസേഷന്‍ പ്രവര്‍ത്തനങ്ങളില്‍ പങ്കെടുക്കാനുള്ള അവസരങ്ങള്‍ വര്‍ദ്ധിപ്പിക്കും .ഇന്ത്യയിലെ വിവരവിനിമയ സാങ്കേതിക വിദ്യാരംഗത്ത് അടിസ്ഥാനസൗകര്യം വര്‍ദ്ധിപ്പിക്കുന്നതിനും സഹകരണ പത്രം സഹായിക്കും. ജപ്പാനുമായി സഹകരിച്ച് ഭാവിയില്‍, സബ്മറൈന്‍ കേബിള്‍ ശൃംഖല സാങ്കേതിക വിദ്യാ വികസിപ്പിക്കുന്നത് ഇന്ത്യയിലെ ഉള്‍നാടന്‍ പ്രദേശങ്ങളുമായുള്ള കണക്റ്റിവിറ്റി വര്‍ദ്ധിപ്പിക്കും. വിവര വിനിമയ സാങ്കേതികവിദ്യാ രംഗത്ത് മനുഷ്യവിഭവശേഷി വര്‍ദ്ധിപ്പിക്കാനും സഹകരണ പത്രം ലക്ഷ്യമിടുന്നു. സ്റ്റാര്‍ട്ടപ്പ് അന്തരീക്ഷം സൃഷ്ടിക്കുക വഴി ആത്മ നിര്‍ഭര്‍ ഭാരതത്തിന്റെ ലക്ഷ്യങ്ങള്‍ സാക്ഷാത്കരിക്കാനുള്ള സംഭാവനകള്‍ നല്‍കാനും ഇതിലൂടെ ഉദ്ദേശിക്കുന്നു.
ബഹിരാകാശ രംഗത്തു ഇന്ത്യയും കുവൈറ്റും തമ്മില്‍ സഹകരിക്കും

സമാധാന ആവശ്യങ്ങള്‍ക്കായി ബഹിരാകാശം വിനിയോഗിക്കുന്നതില്‍ ഇന്ത്യയുടെ ബഹിരാകാശ ഗവേഷണ സംഘടനയായ ഐ.എസ്.ആര്‍.ഒ യും കൂവൈറ്റിലെ ഇന്‍സ്റ്റിറ്റ്യൂട്ട് ഓഫ് സയന്‍സ് റിസര്‍ച്ച് (കെ.ഐ.എസ്.ആര്‍) ഉം തമ്മിലുള്ള ധാരണാപത്രം സംബന്ധിച്ച് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം വിലയിരുത്തി. ഇന്ത്യയുടെ വിദൂര സംവേദന ഉപഗ്രഹങ്ങളില്‍ നിന്നുള്ള വിവരങ്ങള്‍ ഉപയോഗിച്ച് അത്തരം ഉപഗ്രഹങ്ങളുടെ നിര്‍മ്മാണം, വിക്ഷേപണം എന്നിവയില്‍ വാണിജ്യാടിസ്ഥാനത്തിലുള്ള പരിശീലനത്തിന് ധാരണാപത്രം വഴിയൊരുക്കും. ഇരു രാജ്യങ്ങളിലേയും ബഹിരാകാശ സംഘടനകളിലെ അംഗങ്ങളെ ഉള്‍പ്പെടുത്തി സംയുക്ത പ്രവര്‍ത്തക ഗ്രൂപ്പ് രൂപീകരിക്കാനും ധാരണാപത്രത്തില്‍ വ്യവസ്ഥയുണ്ട്.
പ്രധാനമന്ത്രി ഗുജറാത്തിലെ ജാംനഗര്‍ സന്ദര്‍ശിച്ചു

പ്രധാനമന്ത്രി ശ്രീ. നരേന്ദ്ര മോദി ഗുജറാത്തിലെ ബാന്ദ്ര- ജാംനഗര്‍ ഹംസഫര്‍ എക്‌സ്പ്രസ് ഫ്‌ളാഗ് ഓഫ് ചെയ്തു. ഗുരു ഗോബിന്ദ്‌സിങ് ഹോസ്പിറ്റലില്‍, 750 കിടക്കകള്‍ ഉള്‍ക്കൊള്ളുന്ന പുതിയ കെട്ടിടവും അദ്ദേഹം രാഷ്ട്രത്തിന് സമര്‍പ്പിച്ചു. വിവിധ സൗനി പദ്ധതികളും അദ്ദേഹം അനാച്ഛാദനം ചെയ്തു. ജാംനഗറിലെ ആജി 3 മുതല്‍ ഖിജദിയ വരെയുള്ള 51 കിലോമീറ്റര്‍ പൈപ്പ് ലൈനടക്കമുള്ള വികസന പദ്ധതികള്‍ക്കും അദ്ദേഹം തുടക്കമിട്ടു. ജലദൗര്‍ലഭ്യ പ്രശ്‌നം പരിഹരിക്കുന്നതിനായി കഴിഞ്ഞ രണ്ട് ദശാബ്ദത്തിനുള്ളില്‍ ഗുജറാത്ത് ഗവണ്‍മെന്റെ് കൈകൊണ്ട ദൃഢനിശ്ചയത്തെപ്പറ്റിയും കഠിനാധ്വാനത്തെക്കുറിച്ചും പ്രധാനമന്ത്രി സൂചിപ്പിച്ചു. ഈ പശ്ചാത്തലത്തില്‍, ഗുജറാത്തില്‍ ടാങ്കര്‍ രാജ് അനുവദിക്കരുതെന്നും തന്റെ സര്‍ദാര്‍ സരോവര്‍ അണക്കെട്ട് ഗുജറാത്തിലെ ജനങ്ങള്‍ക്ക് എങ്ങനെയാണ് ആശ്വാസമേകിയതെന്നും അദ്ദേഹം സൂചിപ്പിച്ചു. ഭാവി തലമുറയുടെ പ്രയോജനത്തിനായി ഓരോ തുള്ളി ജലവും സംരക്ഷിക്കാന്‍ അദ്ദേഹം ജനങ്ങളോട് അഭ്യര്‍ഥിച്ചു. ഗുജറാത്തിലെ ആരോഗ്യമേഖലയിലെ വിപ്ലവത്തെ പ്രശംസിച്ച പ്രധാനമന്ത്രി, കഴിഞ്ഞ ഏതാനും വര്‍ഷങ്ങളായി ഗുജറാത്തില്‍ ഉയര്‍ന്നുവന്ന ആശുപത്രികള്‍ ദരിദ്രരെ സഹായിക്കുന്നുണ്ടെന്നും പറഞ്ഞു. കേന്ദ്ര ഗവണ്‍മെന്റ് ഉദ്ഘാടനം ചെയ്ത ആയുഷ്മാന്‍ ഭാരത് പദ്ധതി, പാവപ്പെട്ടവര്‍ക്ക് താങ്ങാവുന്നതും ഗുണനിലവാരമുള്ളതുമായ ആരോഗ്യ സംരക്ഷണം ഉറപ്പുനല്‍കുമെന്നും അദ്ദേഹം പറഞ്ഞു. രാജ്യം നേരിടുന്ന വെല്ലുവിളികളെ മറികടക്കാന്‍ ഘടനാപരവും, ദീര്‍ഘകാലം നീണ്ടുനില്‍ക്കുന്നതുമായ നടപടികള്‍ അനിവാര്യമാണെന്ന് പ്രധാനമന്ത്രി പറഞ്ഞു. ഈ പശ്ചാത്തലത്തില്‍, കേന്ദ്രസര്‍ക്കാര്‍ അവതരിപ്പിച്ച ദീര്‍ഘ ദൃഷ്ടിയുള്ള പദ്ധതികളെക്കുറിച്ച് അദ്ദേഹം സൂചിപ്പിച്ചു. കര്‍ഷകരുടെ ക്ഷേമത്തിനായി ദീര്‍ഘകാലത്തേക്കുള്ളതും സമഗ്രവുമായ പദ്ധതിയാണ് പ്രധാനമന്ത്രി-കിസാന്‍ പദ്ധതിയെന്നും അദ്ദേഹം പറഞ്ഞു. സൂക്ഷ്മ ചെറുകിട ഇടത്തര, വ്യവസായമേഖലയെ മേഖലയെ ശക്തിപ്പെടുത്തുന്നതിനായുള്ള കേന്ദ്ര ഗവണ്‍മെന്റിന്റെ ശ്രമങ്ങളെക്കുറിച്ച് സംസാരിക്കവേ, വേഗത്തിലുള്ള വായ്പാ ലഭ്യതയും ജനസൗഹൃദമായ ജിഎസ്ടിയുമെല്ലാം യുവാക്കള്‍ക്ക് ഗുണകരമാകുമെന്നും പ്രധാനമന്ത്രി പറഞ്ഞു. കേന്ദ്ര ഗവണ്‍മെന്റ് കൈക്കൊണ്ട നടപടികള്‍ വ്യാപാരം സുഗമമാക്കല്‍ റാങ്കിങ്ങ് മെച്ചപ്പെടുത്തിയതായും അദ്ദേഹം പറഞ്ഞു. സായുധ സേനകളുടെ പരിശ്രമങ്ങളെ പ്രശംസിക്കവെ, രാഷ്ട്രം മുഴുവനും സൈനികരുടെ പേരില്‍ അഭിമാനിക്കുന്നുണ്ടെന്നും പ്രധാനമന്ത്രി പറഞ്ഞു. ഭീകരതയുടെ ഭീഷണി ഇല്ലാതാക്കുകയാണ് വേണ്ടതെന്നും അദ്ദേഹം പറഞ്ഞു.
രാജ്യസഭയില്‍ നിന്ന് വിരമിക്കുന്ന അംഗങ്ങള്‍ക്ക് ആശംസയര്‍പ്പിച്ച്  പ്രധാനമന്ത്രി

രാജ്യസഭയില്‍ നിന്ന് കാലാവധി പൂര്‍ത്തിയാക്കി വിരമിക്കുന്ന അംഗങ്ങളുടെ യാത്രയയപ്പ് വേളയില്‍ പ്രധാനമന്ത്രി ശ്രീ. നരേന്ദ്ര മോദി സംസാരിച്ചു. ഇന്ന് വിരമിക്കുന്ന അംഗങ്ങള്‍ പങ്കുവെച്ച അറിവില്‍ നിന്നും അനുഭവ സംമ്പത്തില്‍ നിന്നും രാഷ്ട്രത്തിന് ഏറെ പ്രയോജനം ലഭിച്ചതായി പ്രധാനമന്ത്രി പറഞ്ഞു. അംഗങ്ങളുടെ മനോഭാവവും കാഴ്ചപ്പാടും വികസിപ്പിക്കാന്‍ രാജ്യസഭ സഹായിക്കുമെന്ന് അദ്ദേഹം വ്യക്തമാക്കി. അനുഭവം അവരെ പോഷിപ്പിക്കുന്നു. ഈ ധനം രാജ്യത്തിനും സമൂഹത്തിനുമാണ്- പ്രധാനമന്ത്രി കൂട്ടിച്ചേര്‍ത്തു. വിരമിക്കുന്ന അംഗങ്ങളുടെ അനുഭവ സമ്പത്തും അറിവും രാഷ്ട്രത്തിന് തുടര്‍ന്നും പ്രയോജനപ്പെടുമെന്ന് പ്രധാനമന്ത്രി പ്രതീക്ഷ പ്രകടിപ്പിച്ചു. ഇന്ന് വിരമിക്കുന്ന അംഗങ്ങള്‍ പല പ്രധാന ചര്‍ച്ചകളിലും പങ്കു വഹിച്ചിരുന്നതായി പ്രധാനമന്ത്രി പറഞ്ഞു. സാധന സേവന നികുതി, കോംപെന്‍സേറ്ററി അഫോറസ്റ്റേഷന്‍ ബില്‍ എന്നിവ കൂടി ഈ അംഗങ്ങളുടെ സാന്നിധ്യത്തില്‍ പാസ്സാക്കാന്‍ സാധിച്ചിരുന്നുവെങ്കില്‍ സംസ്ഥാനങ്ങള്‍ക്ക് വളരെയധികം പ്രയോജനം ലഭിക്കുമായിരുന്നുവെന്ന് അദ്ദേഹം പറഞ്ഞു. വിരമിക്കുന്ന അംഗങ്ങള്‍ക്ക് ആശംസകള്‍ നേര്‍ന്ന പ്രധാനമന്ത്രി, അവരുടെ സഹകരണത്തിന് ഗവണ്‍മെന്റിന്റെ പേരില്‍ നന്ദി രേഖപ്പെടുത്തി.
പ്രധാനമന്ത്രി ഒക്ടോബര്‍ 19നു മഹാരാഷ്ട്രയിലെ ഷിര്‍ദി സന്ദര്‍ശിക്കും

പ്രധാനമന്ത്രി ശ്രീ. നരേന്ദ്ര മോദി ഒക്ടോബര്‍ 19നു മഹാരാഷ്ട്രയിലെ ഷിര്‍ദി സന്ദര്‍ശിക്കും. ശ്രീ. സായിബാബ സന്‍സ്ഥാന്‍ ട്രസ്റ്റിന്റെ വിവിധ വികസന പ്രവര്‍ത്തനങ്ങള്‍ക്കു തറക്കല്ലിടുന്നതിന്റെ ഭാഗമായി പ്രധാനമന്ത്രി ഫലകം അനാച്ഛാദനം ചെയ്യും. ശ്രീ. സായിബാബ സമാധിയുടെ നൂറാം വാര്‍ഷിക സ്മാരണയ്ക്കായി അദ്ദേഹം വെള്ളിനാണയം പുറത്തിറക്കും. പൊതുചടങ്ങില്‍വെച്ചു പ്രധാനമന്ത്രി ആവാസ് യോജന-ഗ്രാമീണ്‍ പദ്ധതിയുടെ മഹാരാഷ്ട്രയിലെ ഗുണഭോക്താക്കളുടെ വീടുകളുടെ താക്കോല്‍ദാനം പ്രധാനമന്ത്രി നിര്‍വഹിക്കും. അദ്ദേഹം പൊതുയോഗത്തില്‍ പ്രസംഗിക്കുന്നുമുണ്ട്. ഷിര്‍ദി സായിബാബ സമാധി ക്ഷേത്രസമുച്ചയം സന്ദര്‍ശിക്കുകയും ചെയ്യും.
ദേശീയ പട്ടികജാതി / പട്ടിവര്‍‌ഗ്ഗ ഹബ്ബും സീറോ ഡിഫെക്ട് -  സീറോ ഇഫക്ട് പദ്ധതിയും പ്രധാനമന്ത്രി ഉദ്ഘാടനം ചെയ്തു, ദേശീയ എം.എസ്.എം.ഇ. പുരസ്ക്കാരങ്ങള്‍ ലുധിയാനയില്‍ സമ്മാനിച്ചു ; മൂന്ന് വൈദ്യുതി പദ്ധതികള്‍ പ്രധാനമന്ത്രി രാഷ്ട്രത്തിന് സമര്‍പ്പിച്ചു.

സൂക്ഷ്മ ചെറുകിട ഇടത്തരം സംരംഭങ്ങള്‍ക്കുള്ള (എം.എസ്.എം.ഇ. കള്‍ക്കുള്ള) സീറോ ഡിഫെക്ട് – സീറോ ഇഫക്ട് (ഇസഡ്.ഇ.ഡി.) പദ്ധതിയും ദേശീയ പട്ടികജാതി / പട്ടിവര്‍‌ഗ്ഗ ഹബ്ബും പ്രധാനമന്ത്രി ശ്രീ. നരേന്ദ്ര മോദി പഞ്ചാബിലെ ലുധിയാനയില്‍ ഉദ്ഘാടനം ചെയ്തു. ദേശീയ എം.എസ്.എം.ഇ പുരസ്ക്കാരങ്ങളും അദ്ദേഹം സമ്മാനിച്ചു. തടിയില്‍ നിര്‍മ്മിച്ച 500 പരമ്പരാഗത ചര്‍ക്കകള്‍ പ്രധാനമന്ത്രി വനിതകള്‍ക്ക് വിതരണം ചെയ്തു. തദവസരത്തില്‍ സംസാരിക്കവേ, ഒരു പ്രധാനപ്പെട്ട സാമ്പത്തിക കേന്ദ്രം എന്ന നിലയില്‍ ലുധിയാനയില്‍ തന്നെ എം.എസ്.എം.ഇ. മായി ബന്ധപ്പെട്ട ഒരു പദ്ധതിക്ക് തുടക്കം കുറിക്കുന്നത് സ്വാഭാവികം മാത്രമാണെന്ന് അദ്ദേഹം പറഞ്ഞു. ഇന്ത്യയുടെ സാമ്പത്തിക പുരോഗതിയില്‍ നിര്‍ണ്ണായകമാണ് എം.എസ്.എം.ഇ. മേഖലയെന്ന് പ്രധാനമന്ത്രി ചൂണ്ടിക്കാട്ടി. എം.എസ്.എം.ഇ. കള്‍ രാജ്യാന്തര ഗുണനിലവാര മാനദണ്ഡങ്ങള്‍ പാലിക്കണമെന്നും അദ്ദേഹം നിര്‍ദ്ദേശിച്ചു. ചര്‍ക്കകളുടെ വിതരണത്തെ കുറിച്ച് പരാമര്‍ശിക്കവെ, ഖാദി എന്നത് ഗവണ്‍മെന്‍റിന്‍റെ മുന്‍ഗണനാ മേഖലകളിലൊന്നാണെന്നും വീടുകളില്‍ ചര്‍ക്ക കൂടുതല്‍ വരുമാനം കൊണ്ട് വരുമെന്നും പ്രധാനമന്ത്രി പറഞ്ഞു. ഖാദിയുടെ വിപണനം ഇപ്പോള്‍ നന്നായി നടക്കുന്നുണ്ടെന്ന് പറഞ്ഞ അദ്ദേഹം ഒരു കാലത്ത് ഉചിതമായിരുന്ന ” ഖാദി രാജ്യത്തിന്” എന്ന മുദ്രാവാക്യം “ഖാദി ഫാഷന്” എന്നാക്കി മാറ്റണമെന്ന് അഭിപ്രായപ്പെട്ടു. ദളിതര്‍ക്കിടയിലെ സംരംഭകത്വ ത്വര പ്രയോജനം ചെയ്യും. സംരംഭങ്ങളും തൊഴിലുകളും സൃഷ്ടിക്കുന്നത് സ്വപ്നം കാണുന്ന യുവജനങ്ങളുണ്ടെന്നും അദ്ദേഹം കൂട്ടിച്ചേര്‍ത്തു. നേരത്തെ ഹിമാചല്‍ ദേശിലെ മാണ്ഡി സന്ദര്‍ശിച്ച പ്രധാനമന്ത്രി അവിടെ മൂന്ന് ജലവൈദ്യുത പദ്ധതികള്‍- കോള്‍ഡം, പര്‍ബതി, രാംപൂര്‍ രാഷ്ട്രത്തിന് സമര്‍പ്പിച്ചു.
അഹമ്മദാബാദിൽ നിർമ്മാണത്തിലിരിക്കുന്ന കെട്ടിടത്തിലുണ്ടായ അപകടത്തിലെ  ജീവഹാനിയിൽ  പ്രധാനമന്ത്രി അനുശോചിച്ചു

അഹമ്മദാബാദിൽ നിർമ്മാണത്തിലിരിക്കുന്ന കെട്ടിടത്തിലുണ്ടായ അപകടത്തിൽ ജീവൻ നഷ്ടപ്പെട്ടതിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. പ്രാദേശിക അധികാരികൾ ദുരിതബാധിതർക്ക് സാധ്യമായ എല്ലാ സഹായവും നൽകുന്നുണ്ടെന്ന് ശ്രീ മോദി പറഞ്ഞു. പ്രധാനമന്ത്രിയുടെ ഓഫീസ് ട്വീറ്റ് ചെയ്തു : "അഹമ്മദാബാദിലെ നിർമ്മാണത്തിലിരിക്കുന്ന കെട്ടിടത്തിലുണ്ടായ അപകടം ദുഃഖകരമാണ്. ഈ അപകടത്തിൽ കുടുംബാംഗങ്ങളെ നഷ്ടപ്പെട്ടവരെ അനുശോചനം അറിയിക്കുന്നു. പരിക്കേറ്റവർ ഉടൻ സുഖം പ്രാപിക്കുമെന്ന് ഞാൻ പ്രതീക്ഷിക്കുന്നു. പ്രാദേശിക അധികാരികൾ ദുരിതബാധിതർക്ക് സാധ്യമായ എല്ലാ സഹായവും നൽകുന്നു: പ്രധാനമന്ത്രി"
പ്രധാനമന്ത്രി നാളെ കട്ട്റ സന്ദര്ശിക്കും.

പ്രധാനമന്ത്രി ശ്രീ. നരേന്ദ്ര മോദി ജമ്മു കാശ്മീരിലെ കട്ട്റയില് നാളെ (19-04-2016) സന്ദര്ശനം നടത്തും. അവിടെ അദ്ദേഹം ശ്രീ. മാതാ വൈഷ്ണോ ദേവി നാരായണ സൂപ്പര് സ്പെഷ്യാലിറ്റി ആശുപത്രിയുടെ ഉദ്ഘാടനം നിര്വഹിക്കും. ശ്രീ. മാതാ വൈഷ്ണോ ദേവി സര്വ്വകലാശാലയുടെ അഞ്ചാമത് ബിരുദദാന പ്രസംഗവും പ്രധാനമന്ത്രി നടത്തും. കട്ട്റയില് ഒരു കായിക സമുച്ചയം ഉദ്ഘാടനം ചെയ്യുന്ന പ്രധാനമന്ത്രി ഒരു പൊതു സമ്മേളനത്തെ അഭിസംബോധനയും ചെയ്യും.
ശിവഷാഹിർ ബാബാസാഹെബ് പുരന്ദരെയുടെ വിയോഗത്തിൽ പ്രധാനമന്ത്രി അനുശോചിച്ചു

എഴുത്തുകാരനും ചരിത്രകാരനും നാടക പ്രവർത്തകനുമായ ശിവഷാഹിർ ബാബാസാഹെബ് പുരന്ദരെയുടെ വിയോഗത്തിൽ പ്രധാനമന്ത്രി നരേന്ദ്ര മോദി അഗാധമായ ദുഃഖം രേഖപ്പെടുത്തി. വരും തലമുറകളെ ഛത്രപതി ശിവാജി മഹാരാജുമായി ബന്ധിപ്പിക്കുന്നതിൽ ശിവഷാഹിർ ബാബാസാഹെബ് പുരന്ദരെയുടെ സംഭാവനകൾ അദ്ദേഹം അനുസ്മരിച്ചു. ഏതാനും മാസങ്ങൾക്ക് മുമ്പ് ബാബയുടെ ശതാബ്ദി വർഷ പരിപാടിയെ അഭിസംബോധന ചെയ്തപ്പോൾ നടത്തിയ തന്റെ പ്രസംഗം ശ്രീ മോദി പോസ്റ്റ് ചെയ്തു. ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു: “വാക്കുകൾക്കതീതമായി ഞാൻ വേദനിക്കുന്നു. ശിവഷാഹിർ ബാബാസാഹെബ് പുരന്ദരെയുടെ വിയോഗം ചരിത്രത്തിന്റെയും സംസ്‌കാരത്തിന്റെയും ലോകത്ത് വലിയ ശൂന്യതയാണ് അവശേഷിപ്പിക്കുന്നത്. വരും തലമുറകൾക്ക് ഛത്രപതി ശിവാജി മഹാരാജുമായി കൂടുതൽ ബന്ധമുണ്ടാകുമെന്നത് അദ്ദേഹത്തിനുള്ള നന്ദിയാണ്. അദ്ദേഹത്തിന്റെ മറ്റ് കൃതികളും ഓർമ്മിക്കപ്പെടും. ശിവഷാഹിർ ബാബാസാഹെബ് പുരന്ദരെ നർമ്മബോധമുള്ളവനും ജ്ഞാനിയും ഇന്ത്യൻ ചരിത്രത്തെക്കുറിച്ച് സമ്പന്നനുമായിരുന്നു. വർഷങ്ങളായി അദ്ദേഹവുമായി വളരെ അടുത്ത് ഇടപഴകാനുള്ള ബഹുമതി എനിക്കുണ്ടായിരുന്നു. കുറച്ച് മാസങ്ങൾക്ക് മുമ്പ്, അദ്ദേഹത്തിന്റെ ശതാബ്ദി വർഷ പരിപാടിയെ അഭിസംബോധന ചെയ്തിരുന്നു. ശിവഷാഹിർ ബാബാസാഹെബ് പുരന്ദരെ അദ്ദേഹത്തിന്റെ വിപുലമായ പ്രവർത്തനങ്ങളാൽ ജീവിക്കും. ഈ ദുഃഖസമയത്ത്, എന്റെ ചിന്തകൾ അദ്ദേഹത്തിന്റെ കുടുംബത്തിനും എണ്ണമറ്റ ആരാധകർക്കും ഒപ്പമാണ്. ഓം ശാന്തി.”
പ്രധാനമന്ത്രിയും ഫ്രഞ്ച് പ്രസിഡന്റും തമ്മില്‍ ടെലിഫോണ്‍ സംഭാഷണം നടത്തി

പ്രധാനമന്ത്രി ശ്രീ. നരേന്ദ്ര മോദി ബഹുമാനപ്പെട്ട ഫ്രഞ്ച് പ്രസിഡന്റ് ഇമ്മാനുവല്‍ മാക്രോണുമായി ടെലിഫോണ്‍ സംഭാഷണം നടത്തി. ഫ്രാന്‍സില്‍ കോവിഡ്-19 ബാധിച്ചു ജീവന്‍ നഷ്ടപ്പെടാനിടയായതില്‍ ബഹുമാനപ്പെട്ട പ്രസിഡന്റ് മാക്രോണിനെ പ്രധാനമന്ത്രി അനുശോചനം അറിയിച്ചു. പ്രതിസന്ധിയുടെ ആഭ്യന്തരവും രാജ്യാന്തരവുമായ വശങ്ങള്‍ ചര്‍ച്ച ചെയ്ത നേതാക്കള്‍, ഇപ്പോഴത്തെ സാഹചര്യത്തില്‍ ആഗോള സഹകരണവും ഐക്യദാര്‍ഢ്യവും അനിവാര്യമാണെന്നു ചൂണ്ടിക്കാട്ടി. വൈറസ് പടരുന്നതു തടയാനുള്ള നടപടികളെ കുറിച്ചും ചികില്‍സയും പ്രതിരോധ കുത്തിവെപ്പും സംബന്ധിച്ച ഗവേഷണം സംബന്ധിച്ചും ഇരു രാജ്യങ്ങളിലെയും വിദഗ്ധ സംഘം ചര്‍ച്ച നടത്തുന്നതിന് ഇരുവരും തീരുമാനം കൈക്കൊണ്ടു. ആധുനിക ചരിത്രത്തിലെ ഒരു ദിശാ വ്യതിയാനമാണു കോവിഡ്-19 എന്നും ഇതു മനുഷ്യകേന്ദ്രീകൃതമായ ആഗോളവല്‍ക്കരണമെന്ന ആശയം രൂപീകരിക്കുന്നതിനു സാഹചര്യമൊരുക്കുന്നു എന്നുമുള്ള പ്രധാനമന്ത്രിയുടെ വീക്ഷണത്തോടു ഫ്രഞ്ച് പ്രസിഡന്റ് പൂര്‍ണമായും യോജിപ്പു പ്രകടിപ്പിച്ചു. മാനവികതയെ ആകെ ബാധിക്കുന്ന കാലാവസ്ഥാ വ്യതിയാനം പോലുള്ള ആഗോളതല ആശങ്കകളെ കാണാതെ പോകരുതെന്നു നേതാക്കള്‍ ചൂണ്ടിക്കാട്ടി. ഈ പ്രതിസന്ധി ഘട്ടത്തില്‍ ആഫ്രിക്കയിലേതു പോലെയുള്ള വികസനം കുറഞ്ഞ രാജ്യങ്ങളുടെ ആവശ്യങ്ങള്‍ക്കു പ്രത്യേക പ്രാധാന്യം കല്‍പിക്കപ്പെടണമെന്ന് ഇരുവരും വ്യക്തമാക്കി. മഹാവ്യാധി നിമിത്തം വീടുകളില്‍ കഴിയുന്ന ജനങ്ങളുടെ ശാരീരികവും മാനസികവുമായ ക്ഷേമത്തിനു സൗകര്യപ്രദമായ മാര്‍ഗമാണു യോഗ ചെയ്യുന്നതെന്ന പ്രധാനമന്ത്രിയുടെ അഭിപ്രായത്തെ ബഹുമാനപ്പെട്ട പ്രസിഡന്റ് മാക്രോണ്‍ ഊഷ്മളമായി സ്വാഗതം ചെയ്തു. ഈ ആരോഗ്യ പ്രതിസന്ധി കാലഘട്ടത്തില്‍ ഫ്രാന്‍സില്‍ യോഗ അഭ്യസിക്കുന്നവരുടെ എണ്ണം വര്‍ധിച്ചതായി അദ്ദേഹം വെളിപ്പെടുത്തി. ദുരിതം നിറഞ്ഞ ഈ നാളുകളില്‍ മനുഷ്യ കേന്ദ്രീകൃതമായ ഐക്യദാര്‍ഢ്യം മുന്നോട്ടു കൊണ്ടുപോകുന്നതില്‍ ഇന്ത്യ-ഫ്രാന്‍സ് ബന്ധത്തിനു സംഭാവനകള്‍ അര്‍പ്പിക്കാന്‍ സാധിക്കുമെന്ന് ഇരുവരും പരസ്പരം സമ്മതിച്ചു.
ഗംഗാ വിലാസ് നമ്മുടെ സാംസ്കാരിക വേരുകളുമായി ബന്ധപ്പെടാനുള്ള സവിശേഷ അവസരം : പ്രധാനമന്ത്രി

ലോകത്തിലെ ഏറ്റവും ദൈർഘ്യമേറിയ നദീയാത്രയായ ഗംഗാവിലാസം നമ്മുടെ സാംസ്കാരിക വേരുകളുമായി ബന്ധപ്പെടാനും ഇന്ത്യയുടെ വൈവിധ്യത്തിന്റെ മനോഹരമായ വശങ്ങൾ കണ്ടെത്താനുമുള്ള ഒരു അതുല്യ അവസരമാണെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. കേന്ദ്രമന്ത്രി സർബാനന്ദ സോനോവാളിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു; "നമ്മുടെ സാംസ്കാരിക വേരുകളുമായി ബന്ധപ്പെടാനും ഇന്ത്യയുടെ വൈവിധ്യത്തിന്റെ മനോഹരമായ വശങ്ങൾ കണ്ടെത്താനുമുള്ള ഒരു സവിശേഷ അവസരമാണിത്."
പുനരുപയോഗിക്കാവുന്ന ഊര്‍ജമേഖലയില്‍ സഹകരിക്കുന്നതിനുള്ള ഇന്ത്യ-ഫിജി കരാര്‍ സംബന്ധിച്ചു മന്ത്രിസഭ മുമ്പാകെ വിശദീകരിക്കപ്പെട്ടു

പുനരുപയോഗിക്കാവുന്ന ഊര്‍ജമേഖലയില്‍ സഹകരിക്കുന്നതിനുള്ള ഇന്ത്യ-ഫിജി കരാര്‍ സംബന്ധിച്ചു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം മുമ്പാകെ വിശദീകരിക്കപ്പെട്ടു. ഫിജിയിലെ സുവയില്‍വെച്ച് 2017 മെയ് 24നാണു ധാരണാപത്രം ഒപ്പുവെക്കപ്പെട്ടത്. പരസ്പരം ഗുണകരമായിത്തീരുന്നതും തുല്യത ഉറപ്പുവരുത്തുന്നതും പരസ്പര ധാരണയോടുകൂടിയതുമായ, പുതിയതും പുതുക്കപ്പെടേണ്ടതുമായ കാര്യങ്ങളില്‍ സഹകരിച്ചുള്ള സ്ഥാപനപരമായ ബന്ധത്തിന് അടിത്തറയൊരുക്കാനും സാങ്കേതിക ഉഭയകക്ഷി സഹകരണം പ്രോല്‍സാഹിപ്പിക്കാനുമാണ് ഇരു രാഷ്ട്രങ്ങളും ലക്ഷ്യംവെക്കുന്നത്. സഹകരിക്കാവുന്ന മേഖലകള്‍ സംബന്ധിച്ച കാര്യങ്ങള്‍ പുനരവലോകനം ചെയ്യാനും നിരീക്ഷണവിധേയമാക്കാനും ചര്‍ച്ച ചെയ്യാനും സംയുക്ത പ്രവര്‍ത്തക സമിതി രൂപീകരിക്കാന്‍ ധാരണാപത്രത്തില്‍ വ്യവസ്ഥയുണ്ട്. അതോടൊപ്പം, വൈദഗ്ധ്യം കൈമാറാനും അറിവിന്റെ ശൃംഖല രൂപീകരിക്കാനുമുള്ള ധാരണയുമുണ്ട്. ഇരു രാജ്യങ്ങള്‍ക്കിടയിലുള്ള ഉഭയകക്ഷി സഹകരണം ശക്തിപ്പെടുത്തുന്നതിനു ധാരണാപത്രം സഹായകമാകും.
പി.എ.സാംഗ്മയുടെ നിര്യാണത്തില്‍ പ്രധാനമന്ത്രി അനുശോചിച്ചു.

മുന്‍ ലോകസഭാ സ്പീക്കര്‍ പി.എ.സാംഗ്മയുടെ നിര്യാണത്തില്‍ പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. സ്വപ്രയത്‌നം കൊണ്ട് നേതാവായ വ്യക്തിയായിരുന്നു പി.എ.സാംഗ്മയെന്ന് അനുസ്മരിച്ച പ്രധാനമന്ത്രി, വടക്ക് കിഴക്കന്‍ മേഖലയുടെ വികസനത്തില്‍ ബ്രഹത്തായ സംഭാവനയാണ് അദ്ദേഹം നല്‍കിയതെന്ന് ചൂണ്ടിക്കാട്ടി. ലോകസഭാ സ്പീക്കര്‍ എന്ന നിലയിലുള്ള ശ്രീ. പി.എ.സാംഗ്മയുടെ കാലഘട്ടം അവിസ്മരണീയമാണ്. അങ്ങേയറ്റത്തെ എളിമയാര്‍ന്ന വ്യക്തിത്വവും കുലീനമായ പെരുമാറ്റവും അദ്ദേഹത്തെ ഏവരുടേയും വാത്‌സല്യഭാജനമാക്കി. നേതാജി സുഭാഷ് ചന്ദ്ര ബോസ്സിനാല്‍ ഏറെ സ്വാധീനിക്കപ്പെട്ട വ്യക്തിയായിരുന്നു സാംഗ്മയെന്ന് പ്രധാനമന്ത്രി പറഞ്ഞു. 2012 ല്‍ ആസാദ് ഹിന്ദ് ഫൗജുമായി ബന്ധപ്പെട്ട ഒരു ചടങ്ങില്‍ പി.എ.സാംഗ്മയോടൊപ്പം പങ്കെടുത്ത കാര്യവും പ്രധാനമന്ത്രി അനുസ്മരിച്ചു.
കാര്ഷിക മേഖലയില് വിള ഇന്ഷ്വറന്സ് പദ്ധതി നടപ്പാക്കാന് കേന്ദ്രമന്ത്രിസഭായോഗം തീരുമാനിച്ചു

കര്ഷക ക്ഷേമം ലക്ഷ്യമാക്കി വിള ഇന്ഷ്വറന്സ് പദ്ധതിയായ പ്രധാന്മന്ത്രി ഫസല് ബീമ യോജന നടപ്പാക്കാന് പ്രധാനമന്ത്രി ശ്രീ നരേന്ദ്ര മോദി അധ്യക്ഷനായ കേന്ദ്ര മന്ത്രിസഭായോഗം തീരുമാനിച്ചു. ഖാരിഫ് വിളകള്ക്ക് പ്രീമിയത്തിന്റെ രണ്ട് ശതമാനവും, റാബി വിളകള്ക്ക് 1.5 ശതമാനവും, വാര്ഷിക, വാണിജ്യ, തോട്ടകൃഷി വിളകള്ക്ക് അഞ്ച് ശതമാനവുമാണ് കര്ഷകര് അടയ്ക്കേത്. ബാക്കി പ്രീമിയം തുക ഗവണ്മെന്റ് അടയ്ക്കുന്നതായിരിക്കും. വിളനാശം, പ്രകൃതി ദുരന്തം എന്നിവയുായാല് ഇന്ഷ്വറന്സ് തുക പൂര്ണ്ണമായും കര്ഷകര്ക്ക് ലഭിക്കും. ഗവണ്മെന്റ് സബ്സിഡിയ്ക്ക് ഉയര്ന്ന പരിധി നിശ്ചയിച്ചിട്ടില്ല. അവശേഷിക്കുന്ന പ്രീമിയം 90 ശതമാനം ആയിരുന്നാലും അത് ഗവണ്മെന്റ് തന്നെ വഹിക്കും. മുന്പ് പ്രീമിയം നിരക്കിലെ ക്യാപ്പിങ് മൂലം കര്ഷകരുടെ ക്ലെയിം തുകകളില് കുറവ് സംഭവിച്ചിരുന്നു. പ്രീമിയം സബ്സിഡിയിനത്തില് ഗവണ്മെന്റ് നല്കുന്ന തുകയില് നിയന്ത്രണം വരുത്തുന്നതിനായാണ് ഇത്തരത്തില് ക്യാപ്പിങ് നടത്തിയിരുന്നത്. ക്യാപ്പിങ് സംവിധാനം എടുത്തുമാറ്റിയതിനാല് ഇനി മുതല് ഇന്ഷ്വറന്സ് ചെയ്ത മുഴുവന് തുകയും കര്ഷകര്ക്ക് ക്ലെയിം ചെയ്യാനാകും. ക്ലെയിം തുക നല്കുന്നതിലെ കാലതാമസം ഒഴിവാക്കാന് സ്മാര്ട്ട് ഫോണുകളുള്പ്പെടെയുള്ള സാങ്കേതികവിദ്യകള് പ്രയോജനപ്പെടുത്തും.
ദ്വീപുകളുടെ സമഗ്ര വികസനത്തിനുള്ള നടപടികള്‍ പ്രധാനമന്ത്രി അവലോകനം ചെയ്തു

രാജ്യത്തെ ദ്വീപുകളുടെ സമഗ്ര വികസനത്തിന് കൈക്കൊണ്ടുവരുന്ന നടപടികള്‍ പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ന്യൂഡല്‍ഹിയില്‍ ചേര്‍ന്ന യോഗം അവലോകനം ചെയ്തു. നിതി ആയോഗ്, കേന്ദ്ര ആഭ്യന്തര മന്ത്രാലയം എന്നിവ നല്‍കിയ വിവരങ്ങള്‍ ഉള്‍പ്പെടുത്തി ദ്വീപുകളുടെ സമഗ്ര വികസനം എന്ന കാഴ്ചപ്പാട് സംബന്ധിച്ച് പ്രധാനമന്ത്രിയുടെ മുന്നില്‍ അവതരണം നടന്നു. രാജ്യത്ത് തീരത്തുനിന്ന് അകലെയായി 1382 ദ്വീപുകള്‍ ഉള്ളതില്‍ 26 എണ്ണം ആദ്യ ഘട്ടത്തില്‍ സമഗ്രവികസനത്തിനായി പരിഗണിക്കാമെന്നാണ് ഉദ്യോഗസ്ഥര്‍ നിര്‍ദേശിച്ചിട്ടുള്ളത്. ആന്‍ഡമാനിലും, ലക്ഷദ്വീപിലും ഉള്‍പ്പെടെ രാജ്യത്തെ തീരപ്രദേശത്തിന്റെ വിവിധ ഭാഗങ്ങളിലായിട്ടാണ് ഈ ദ്വീപുകള്‍ സ്ഥിതി ചെയ്യുന്നത്. അടിസ്ഥാന സൗകര്യം, കൃഷി (ജൈവകൃഷിയും മത്സ്യം വളര്‍ത്തലും ഉള്‍പ്പെടെ), വിനോദ സഞ്ചാരം, കാര്‍ബണ്‍ രഹിത ഊര്‍ജ്ജ ഉല്‍പ്പാദനം തുടങ്ങിയ മേഖലകളെ കേന്ദ്രീകരിച്ചായിരിക്കണം വികസനപ്രവര്‍ത്തനം നടത്തേണ്ടതെന്ന് ഉദ്യോഗസ്ഥര്‍ പ്രധാനമന്ത്രിയെ ധരിപ്പിച്ചു. ഇന്ത്യയുടെ ദ്വീപ് സമ്പത്തിന്റെ തന്ത്രപരമായ പ്രാധാന്യം എടുത്ത് പറഞ്ഞുകൊണ്ട് ഈ രംഗത്തെ ടൂറിസം സാധ്യതകളും പ്രധാനമന്ത്രി ചൂണ്ടിക്കാട്ടി. ദ്വീപ് വികസനത്തിനുള്ള പദ്ധതികള്‍ വേഗത്തിലാക്കണെമെന്ന് ഉദ്യോഗസ്ഥരോട് ആവശ്യപ്പെട്ട പ്രധാനമന്ത്രി, ഈ പ്രക്രിയയില്‍ സൗരോര്‍ജ്ജം വ്യാപകമായി ഉപയോഗപ്പെടുത്തണമെന്നും നിര്‍ദ്ദേശിച്ചു.